**Likumprojekta**

“**Grozījums Ūdenssaimniecības pakalpojumu likumā”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta komitejas (turpmāk – MKK) 2017. gada 13. februāra sēdē tika izskatīts vides aizsardzības un reģionālās attīstības ministra iesniegtais Ministru kabineta noteikumu projekts “Grozījumi Ministru kabineta 2016. gada 22. marta noteikumos Nr. 174 “Noteikumi par sabiedrisko ūdenssaimniecības pakalpojumu sniegšanu un lietošanu”” (protokols Nr. 5, 3.§). MKK sēdes protokollēmuma 3.§ 2.2. apakšpunkts uzdod Vides aizsardzības un reģionālās attīstības ministrijai (turpmāk – VARAM) sagatavot likumprojektu par grozījumiem Ūdenssaimniecības pakalpojumu likumā (turpmāk – Likums), lai precizētu Likuma 4. panta 4. punktā paredzēto deleģējumu, paredzot likumprojektu Latvijas Republikas Saeimā virzīt steidzamības kārtā. Ministru kabineta (turpmāk – MK) 2017. gada 11. aprīļa sēdē tika pieņemts MK noteikumu projekts “Grozījumi Ministru kabineta 2016. gada 22. marta noteikumos Nr.174 “Noteikumi par sabiedrisko ūdenssaimniecības pakalpojumu sniegšanu un lietošanu”” (protokols Nr. 19, 12§). MK 2017. gada 11. aprīļa sēdes protokollēmuma 12§ 2. punktā uzdots VARAM līdz 2017. gada 1. jūnijam sagatavot un iesniegt izskatīšanai MK likumprojektu par grozījumiem Likumā, lai precizētu 4. panta 4. punktā paredzēto deleģējumu, paredzot likumprojektu Saeimā virzīt steidzamības kārtā. Izpildot iepriekš MK 2017. gada 11. aprīļa protokollēmumā noteikto, VARAM ir sagatavojusi likumprojektu “Grozījums Ūdenssaimniecības pakalpojumu likumā” (turpmāk – Likumprojekts) un tā sākotnējās ietekmes novērtējuma ziņojumu (anotāciju). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Likumprojekts un tā anotācija izstrādāta saistībā ar MK 2016. gada 22. marta noteikumu Nr. 174 “Noteikumi par sabiedrisko ūdenssaimniecības pakalpojumu sniegšanu un lietošanu” (turpmāk – MK noteikumi Nr. 174) 58. punktā paredzēto regulējumu. Sākotnējā redakcijā MK noteikumu Nr. 174 58. punkts noteica, kad jāsāk aprēķināt kompensācija par ūdensapgādes vai kanalizācijas pakalpojumu līguma noteikumu pārkāpšanu. MK 2017. gada 11. aprīļa noteikumi Nr. 203 “Grozījums Ministru kabineta 2016. gada 22. marta noteikumos Nr. 174 “[Noteikumi par sabiedrisko ūdenssaimniecības pakalpojumu sniegšanu un lietošanu](https://likumi.lv/ta/id/281230-noteikumi-par-sabiedrisko-udenssaimniecibas-pakalpojumu-sniegsanu-un-lietosanu)”” stājās spēkā 2017. gada 14. aprīlī (turpmāk – grozījumi MK noteikumos Nr. 174). MK noteikumu Nr. 174 58. punkts (redakcijā, kas spēkā no 2017. gada 14.aprīļa) noteic, ka ūdensapgādes un kanalizācijas pakalpojumu sniedzējs (turpmāk – pakalpojumu sniedzējs) var noslēgt ar pakalpojuma lietotāju vienošanos par kompensācijas apmēru un tās samaksas kārtību, ja pakalpojuma lietotājs īsteno notekūdeņu priekšattīrīšanas iekārtu ierīkošanas vai pārbūves projektu. Šāda vienošanās ir aktuāla, jo MK noteikumu Nr. 174 57. punkts gan pirms, gan pēc grozījumiem MK noteikumos Nr.174 noteic, ka pakalpojumu sniedzējs aprēķina kompensāciju par pakalpojuma līguma noteikumu pārkāpšanu, ja, veicot novadīto ražošanas notekūdeņu pārbaudi akreditētā laboratorijā, tiek konstatēts, ka notekūdeņos ir augstāka piesārņojošo vielu koncentrācija, nekā noteikts pakalpojuma lietotāja līgumā ar pakalpojuma sniedzēju vai vietējās pašvaldības saistošajos noteikumos par centralizētās kanalizācijas sistēmas ekspluatāciju, lietošanu un aizsardzību. Šādos gadījumos pakalpojumu sniedzējs ir tiesīgs piemērot kompensācijas maksājumu, kura apmēru aprēķina atbilstoši MK noteikumu Nr. 174 57. punktā noteiktajai formulai. Ja ražošanas notekūdeņu piesārņojums vairākas reizes pārsniedz pieļaujamo koncentrāciju, jo priekšattīrīšana vai nu nenotiek vai nav pilnīga, un ja notekūdeņu apjoms ir liels, arī kompensācijas apmērs ir ievērojams. Tāpēc ražošanas uzņēmumi, kas notekūdeņus novada centralizētajās kanalizācijas sistēmās, bet pašlaik nenodrošina pietiekamu notekūdeņu priekšattīrīšanu, var būt ieinteresēti izbūvēt vai rekonstruēt notekūdeņu priekšattīrīšanas iekārtas, lai tiem netiktu piemērots kompensācijas maksājums. Ražošanas notekūdeņu priekšattīrīšana samazina arī to piesārņojuma slodzi, kuras attīrīšana jānodrošina pakalpojumu sniedzēja notekūdeņu attīrīšanas iekārtām. Tādējādi gan pakalpojumu lietotājs, gan pakalpojumu sniedzējs var būt ieinteresēti ražošanas notekūdeņu priekšattīrīšanas iekārtu izbūvē. Ņemot vērā ražošanas uzņēmumu nepieciešamību atvēlēt līdzekļus notekūdeņu priekšattīrīšanas iekārtu izbūvei un šādu projektu īstenošanai nepieciešamo laiku, arī tika izstrādāti grozījumi un dota iespēja slēgt iepriekšminēto vienošanos. Grozījumu MK noteikumos Nr. 174 saskaņošanas laikā Tieslietu ministrija norādīja, ka plānotajos grozījumos MK noteikumos Nr. 174 ietvertais regulējums par vienošanās noslēgšanu neatbilst Likuma 4. panta 4. punktā paredzētajam deleģējumam. Likuma 4. panta 4. punktā dotais deleģējums, uz kura pamata ir izdoti MK noteikumi Nr. 174, ir šāds: “4) kārtību, kādā aprēķina kompensāciju par sabiedrisko ūdenssaimniecības pakalpojumu lietošanas noteikumu pārkāpšanu.” Likumprojekts papildina Likuma 4. panta 4. punktā minēto deleģējumu, dodot iespēju ūdenssaimniecības pakalpojumu lietotājam vienoties ar pakalpojuma sniedzēju par kompensācijas apmēru un tās samaksas kārtību, lai pakalpojumu lietotāji (komersanti), kuri veic vai plāno veikt priekšattīrīšanas iekārtu izbūvi, varētu investēt līdzekļus priekšattīrīšanas iekārtu izbūvē. Tas nenozīmē, ka vienošanās darbības laikā pakalpojuma lietotājs tiktu pilnībā atbrīvots no samaksas par novadītajiem ražošanas notekūdeņiem, kā arī neparedz kompensācijas maksas par paaugstinātu piesārņotu notekūdeņu novadīšanu pilnīgu atcelšanu. |
| 3. | Projekta izstrādē iesaistītās institūcijas | VARAM. |
| 4. | Cita informācija | Pēc panāktās vienošanās ar Tieslietu ministriju un MK 2017. gada 11. aprīļa sēdē (protokols 12.§ 2. punkts) doto uzdevumu VARAM ir nepieciešams precizēt Likuma 4. panta 4.punkta deleģējumu.  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta regulējums attiecas uz sabiedrisko ūdenssaimniecības pakalpojumu sniedzējiem, kā arī komersantiem, kuri ir sabiedrisko ūdenssaimniecības pakalpojumu lietotāji. Tomēr tā kā grozījumi MK noteikumos Nr. 174 jau ir stājušies spēkā, Likumprojekts papildu ietekmi neradīs, bet nodrošinās MK noteikumos Nr. 174 noteiktā regulējuma atbilstību Likumā 4. panta 4. punktā dotajam deleģējumam.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts fiziskām personām nemaina tiesības un pienākumus, kā arī veicamās darbības. Likumprojekts noteic, ka juridiskām personām – ūdenssaimniecības pakalpojumu sniedzējam un lietotājam – ir tiesības vienoties par kompensācijas maksas nosacījumiem ražošanas notekūdeņu novadīšanai priekšattīrīšanas iekārtu uzbūves laikā, neuzliekot šādu vienošanos par pienākumu. Vērtējot Likumprojekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē [www.varam.gov.lv](http://www.varam.gov.lv). |
| 2. | Sabiedrības līdzdalība projekta izstrādē | Likumprojekts un tā anotācija 2017. gada 15. maijā tika publicēts VARAM tīmekļa vietnē [www.varam.gov.lv](http://www.varam.gov.lv).   |
| 3. | Sabiedrības līdzdalības rezultāti | Pēc Likumprojekta un tā anotācijas publicēšanas VARAM tīmekļa vietnē [www.varam.gov.lv](http://www.varam.gov.lv), nav saņemtas atsauksmes, iebildumi vai priekšlikumi. |
| 4. | Cita informācija | Nav |

|  |
| --- |
|  VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | VARAM |
| 2. | Projekta izpildes ietekme uz pārvaldes funkcijām un institucionālo struktūru.  | Jaunu institūciju izveide, esošu institūciju likvidācija vai reorganizācija netiek paredzēta. |
| 3. | Cita informācija | Nav. |

Vides aizsardzības un

reģionālās attīstības ministrs K.Gerhards

Vides aizsardzības un reģionālās attīstības ministrijas

valsts sekretārs R.Muciņš

Vilne 67026437

ilona.vilne@varam.gov.lv